Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 617/12/7712	Svidník, 18.3.2013
EEČ : 2-60-7-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Svidník
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:

a.	Výška nahradenej škody alebo škody, na náhradu ktorej sa obvinený zaviazal: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ  XXXXX pod spisovou značkou ORP-480/SP-SK-2012.
dňa 17.11.2012 v čase okolo 03.10 hod. na mieste verejnosti prístupnom pri vchodových dverách do baru Viktória, na ulici Hlavnej v Stropkove fyzicky napadol XXXXX, nar. XXXXX, trvalé bytom Miňovce č. 92, XXXXX a to tak, že ho jedenkrát udrel päsťou do oblasti tváre, čím mu spôsobil pomliaždenie tváre a odreninu hornej pery, kde podľa lekárskej správy vypracovanej XXXXX mu spôsobil ľahké zranenie s dobou liečenia do 5 dní

Odôvodnenie: 
	Uznesením povereného príslušníka Obvodného oddelenia PZ v Stropkove pod ČVS: ORP-480/SP-SK-2012 zo dňa 21.12.2012 bolo začaté trestné stíhanie a vznesené obvinenie XXXXX pre prečin výtržníctva podľa § 364 ods. 1 písm.a/ Tr. zákona, pretože dňa 17.11.2012 v čase okolo 03.10 hod. na mieste verejnosti prístupnom pri vchodových dverách do baru Viktória, na ulici Hlavnej v Stropkove fyzicky napadol XXXXX, nar. XXXXX, trvalé bytom Miňovce č. 92, okr.XXXXX a to tak, že ho jedenkrát udrel päsťou do oblasti tváre, čím mu spôsobil pomliaždenie tváre a odreninu hornej pery, kde podľa lekárskej správy vypracovanej XXXXX mu spôsobil ľahké zranenie s dobou liečenia do 5 dní.
	Dňa 15.02.2013 poverený príslušník Obvodného oddelenia PZ v Stropkove predložil vyšetrovací spis s návrhom na podanie obžaloby. Preskúmaním príslušného spisového materiálu som zistil, že v úvahu prichádza ukončenie veci postupom podľa § 220 ods. 1Tr. poriadku a z toho dôvodu som dňa 18.02.2013 predložil vyšetrovací spis probačnému a mediačnému úradníkovi tunajšieho súdu za účelom vykonania potrebných úkonov. 
	Po vykonaní mediácie, probačný a mediačný úradník dňa 13.03.2013 vrátil na vec sa vzťahujúci vyšetrovací spis na ďalšie konanie. 
	Preskúmaním predloženého vyšetrovacieho spisu som zistil, že v predmetnej veci sa koná o prečinoch, ktoré vykazujú známky skutkovej podstaty prečinu výtržníctva podľa § 364 ods. 1 písm. a/ Tr. zák., za ktoré zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku. 
	Obvinený XXXXX a poškodený XXXXX uzatvorili dňa 12.03.2013 v kancelárii probačného a mediačného úradníka Okresného súdu vo Svidníku zmier, v rámci ktorého obvinený vyhlásil, že spáchal  skutok, za ktorý je stíhaný a že toto vyhlásenie vykonal slobodne, vážne a určito. 
	Poškodenému XXXXX nebola spôsobená žiadna škoda a preto si ju ani na mediačnom stretnutí neuplatnil. 
	Obivnený XXXXX zložil na účet Okresnej prokuratúry vo Svidníku peňažnú sumu na všeobecne prospešné účely vo výške 100,- eur. Táto suma patrí štátu na peňažnú pomoc obetiam trestnej činnosti. 
	Obvinený ako aj poškodený vyslovili súhlas so schválením zmieru a zastavením trestného stíhania. 
	Obvinený v mieste trvalého bydliska požíva dobrú povesť. Na verejnosti sa správa slušne, rád pomáha iným. V posledných desiatich rokoch nebol súdne potrestaný. 
	Podľa § 220 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie ak obvinený:
a/ vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a neurčito,
b/ nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom,
c/ zložil na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery je takýto spôsob rozhodnutia dostačujúci.
	S poukazom na vyššie uvedené som vo veci rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hrebeňák
prokurátor